text: TV-historie i dag: 25 år med reklamer
  01 oktober 2012 kl. 15.43
  I dag for præcis 25 år siden blev der skrevet historie i TV SYD: Det var nemlig dagen, hvor vi viste Danmarks første tv-reklame.
  Mange husker sikkert Lars Larsen og hans tilbud til dig. Men det var faktisk en reklame for Merrild Kaffe fra Kolding, som lå først i den allerførste reklameblok. 
  Og det var daværende kulturminister H. P. Clausen, som trykkede på knappen, der afviklede de første tv-reklamer i dansk fjernsyn. 
  Det skete et år, før TV2 gik i luften. TV SYD har inden da været et forsøg under Danmarks Radio, men fik fra 1. oktober 1987 status som TV2-region. 
  I TV SYD i aften taler vi med filosoffen John Engelbrecht, Vejle, om fænomen tv-reklamer. Det er kl. 19.30.
  